परिवार ने लिव इन को नकारा, कत्ल को साजिश बताया, फांसी की सजा मांगी; CCTV में आखिरी बार दिखी
Delhi Nikki Yadav Murder Case - हरियाणा में झज्जर के खेड़ी खुम्मार के रहने वाले ऑपरेशन विजय वीर के जवान की भतीजी निक्की यादव की लिव इन पार्टनर ने दिल्ली में 9 फरवरी को हत्या कर दी।
दिल्ली में कत्ल की गई हरियाणा के झज्जर की निक्की यादव का शाम को अंतिम संस्कार कर दिया गया। इस दौरान पूरा गांव इकट्‌ठा हुआ। संस्कार के बाद परिजनों ने निक्की के आरोपी साहिल गहलोत के साथ लिव इन में रहने की बात को नकार दिया। निक्की के रामकिशन और पिता ने कहा कि उनकी बेटी को प्री-प्लांड तरीके से कत्ल किया गया है। यह साजिश है। जिसकी जांच होनी चाहिए। आरोपी साहिल को फांसी की सजा मिलनी चाहिए।
वहीं निक्की यादव आखिरी वक्त की 2 CCTV फुटेज सामने आई हैं। यह फुटेज उसके हरियाणा के झज्जर स्थित घर की हैं। पहली फुटेज दोपहर 1 बजकर 10 मिनट की है, जिसमें निक्की घर में सीढ़ियों के रास्ते ऊपर चढ़ रही है। दूसरी फुटेज रात 9 बजकर 27 मिनट की है। जिसमें वह घर के मेन गेट के अंदर दाखिल हो रही है। इसी रात को निक्की का कत्ल कर दिया गया। उसकी लाश को ढाबे में फ्रिज के अंदर छुपा दिया।
निक्की को विदाई देने उमड़ा गांव
गांव खेड़ी खुम्मार में शाम के समय मृतका निक्की का अंतिम संस्कार काफी गमगीन माहौल में कर दिया गया। घटना की सूचना के बाद से ही पूरा गांव में सन्नाटा पसरा हुआ था और हर कोई दुखी दिखाई दे रहा था। बुधवार सुबह से ही निक्की के घर सांत्वना देने वालों का तांता लगा हुआ था।
जैसे ही शाम करीब 6 बजे गांव खेड़ी खुम्मार पहुंचा तो लोगों का हुजूम निक्की के घर के सामने जमा हो गया। अंतिम संस्कार की सारी तैयारियां पहले ही परिजनों द्वारा पूरी कर ली गई थी। यहां घर में करीब दस मिनट तक जरूरी प्रक्रिया पूरी किए जाने के बाद शव को अंतिम संस्कार के लिए गांव की श्मशान भूमि में ले जाया गया।
लिव इन में होती तो परिवार को जरूर बताती
दादा रामकिशन और पिता सुनील की बात का यादव सभा के जिला प्रधान वीरेंद्र दरोगा ने भी समर्थन किया। गांव के ही एडवोकेट बलजीत यादव ने कहा कि निक्की के लिव इन रिलेशनशिप में रहने की बात पूरी तरह गलत है। अगर ऐसा होता तो वह परिवार को जरूर बताती। ऐसा कुछ नहीं था।
साहिल के परिजनों ने निक्की के पिता को दिया था आश्वासन
बेटी के साथ किसी अनहोनी से चिंतित उसके पिता सुनील दत्त निक्की का पता लेने दिल्ली पहुंच गए। वे साहिल के घर गए। वहां निक्की के बारे में पूछताछ की। जिस पर आरोपी के परिजनों ने उन्हें आश्वासन दिया कि साहिल उसे वापस लेकर आएगा। मंगलवार को उन्हें खबर मिली कि निक्की की मौत हो चुकी है। जिसके बाद उनका परिवार दिल्ली के लिए रवाना हो गया।
निक्की की लाश लेकर 35 किमी घूमता रहा लिव-इन पार्टनर:कार में शादी को लेकर झगड़ा हुआ, चार्जर से गला घोंटा; बॉडी फ्रिज में रखी
दिल्ली के निक्की यादव मर्डर केस में अब बड़े खुलासे हो रहे हैं। पुलिस सूत्रों के मुताबिक 9 फरवरी की शाम को शादी को लेकर निक्की और साहिल गहलोत का कार में झगड़ा हुआ था। बात इतनी बिगड़ गई कि गुस्साए साहिल ने कश्मीरी गेट स्थित ISBT पर मोबाइल चार्जर की केबल (तार) से निक्की का गला घोंट दिया पूरी खबर पढ़ें